Starbucks er måske verdens mest kendte kaffe-butik. Og nu kan den snart opleves i Nordjylland. Til sommer åbner Starbucks nemlig butikker i Salling i både Aalborg og Aarhus. - Ved at åbne Starbucks i Salling skaber vi en unik oplevelse i vores butikker. Jeg er overbevist om, at det også vil trække nye kunder til Salling, siger Sallings direktør, Henrik Libak. - Salling er placeret lige i hjertet af de to største byer i Jylland, og det betyder, at vi vil være i stand til at sprede oplevelsen af Starbucks ud til flere danske kaffeelskere. Vi er der, hvor kunderne forventer og ønsker, at vi skal være, siger Arjan Oudejans, der er direktør for Starbuck-butikkernes placering. En præcis dato er endnu ikke offentliggjort - men Salling oplyser, at det sker til sommer.

Opsummering:
Den verdenskendte kaffe-kæde Starbucks åbner til sommer i Salling i Aalborg. Også Aarhus får fremover glæde af den velsmagende bønne.